તેમની નવલકથા કે સ્ટોરીટેલિંગ ‘નીરજા ભાર્ગવ’ને માત્ર એક જ વાક્યમાં વ્યક્ત કરવી હોય, તો કહી શકાય કે ‘નીરજા ભાર્ગવ’ એટલે ચરબી વગરની, ચુસ્ત, ચસચસતી નવલકથા. રાજગઢ નામના એક નાનકડા રેલ્વે સ્ટેશનથી શરૂ થતી આ કથા નેક-બ્રેક સ્પીડ થી કહેવાઈ છે અને પાત્રોના માનસપ્રવાહોનું ઊંડાણભર્યું આલેખન નથી, તેમ છતાં પણ પાત્રો રસપ્રદ રીતે આલેખાયા છે. અને પાત્રોના માનસપ્રવાહોની સાવ અવગણના પણ નથી કરવામાં આવી. જ્યાં-જ્યાં જરૂર છે, ત્યાં-ત્યાં એ રજૂ પણ કરવામાં આવ્યાં છે.